( 79 ) 
tous, Dieu grâce, en bonne santé, ormis la perte de cinq per¬ 
sonnes, trois morlz par maladie et les deux aultres par naufrage. 
Quant à moy, Dieu mercy, je me suis tousjours bien porté sur 
la mer, et mieulx que sur terre, sans que jamais aucunement 
j'ay resentu ce qu’à tous nouveaulx maronniers eschappe peu. 
Et, bien que la fortune en ce poinct s’est montré à moy plus qu’à 
aultre favorable, néantmoings ne m'a-t-elle rendu ce voyage 
par tout heureux ; car, oultre la perte de ma bourse à Lisbonne, 
au désambarquement à Medelebourg, je trouva deux douzennes 
de vases de pourcelannes tous fracassés et rompus, sans que 
desdictes pièces il en demeura une seule entière : ce que je 
resenty griefvement et plus que nulle autre chose, parce que 
mon intention estoit d’en faire présent, au moings de la plus 
part, comme dexvm qu’estoient des plus belles et fort fines, à 
Sadicte Seigneurie Illustrissime, et pour cest effect les avois-je 
appourté, suppliant très humblement que ce mien désastre 
n’empesche que ma bonne volunté ne tienne lieu, puisque je 
n'y ay coulpe et que je l’ay resentu et resent encoires bien fort. 
Plus que je n’espérois à mon partement, j’ay passé avec con¬ 
tentement ce voyage avec monsieur de Mansfelt et les siens, 
car le conte ne m'a jamais veu de fois, ny en terre ny en mer, 
qui ne m'a demandé particulièrement comme je me pourtois : 
aussi a faict tousjours madame la contesse sa femme. Quant au 
conte Charles son<filz, il m’a faict de l’honneur tant, que je ne 
me saurois mescontenter de luy, jusques à m’escripre lettres 
dois sa nave à la nostre, par un gentilhomme, au temps qu’il 
faisoit calme, et me prioit de l'aller voir : ce que je fis, où que 
je fuz reçeu, et me traicta comme sa personne propre. Et 
comme je y eus demeuré deux jours par grande instance et que 
je m’çn pensoys retourner, le vent se leva de telle sorte que je 
fus contraint d’y demeurer quinze jours, et n’en sortis jusques 
à ce que l'on encra en Angleterre, et y estois du temps de la 
grand’ tempeste. Durant ce temps, ce ne fut sans quelquesfois 
parler et de Sa Seigneurie Illustrissime et de Renard R non 
1 Simon Renard, ancien protégé de Granvelle, devenu, sous les aus 
